11.

Приложение XI се заменя със следното: „ПРИЛОЖЕНИЕ XI СПЕЦИАЛНИ РАЗПОРЕДБИ ЗА ПРИЛАГАНЕТО НА ЗАКОНОДАТЕЛСТВАТА НА ДЪРЖАВИТЕ-ЧЛЕНКИ [Член 51, параграф 3, член 56, параграф 1 и член 83] А. БЕЛГИЯ Няма. Б. ЪЛГАРИЯ Член 33, параграф 1 от българския Закон за здравното осигуряване се прилага за всички лица, за които България е компетентната държава-членка съгласно глава 1, дял III от настоящия регламент . В. ЧЕХИЯ Няма. Г. ДАНИЯ ▐ 1. а) За целите на изчислението на пенсиите съгласно lov om social pension (Закон за социалните пенсии), периоди на дейност, завършени съгласно датското законодателство от пограничен работник или работник извършващ в Дания работа със сезонен характер като заето или самостоятелно заето лице, се считат за завършени периоди на пребиваване на преживелия съпруг в Дания, при условие че по време на тези периоди преживелият съпруг е бил обвързан с гореспоменатия работник посредством брак и не е бил отделен от него в отделно домакинство или няма налице фактическа раздяла на основание несъвместимост, и при условие че през тези периоди съпругът е пребивавал на територията на друга държава-членка. По смисъла на този параграф „работа със сезонен характер“ означава работа, която зависи от последователността на сезоните и автоматично се повтаря всяка година. б) За целите на изчислението на пенсиите съгласно lov om social pension (Закон за социалните пенсии), периоди на дейност, завършени съгласно датското законодателство преди 1 януари 1984 г. от заето или самостоятелно заето лице, за което параграф 2, преживелия съпруг в Дания, при условие че по време на тези периоди преживелият съпруг е бил обвързан с гореспоменатия работник посредством брак и не е бил отделен от него в отделно домакинство или няма налице фактическа раздяла на основание несъвместимост, и при условие че през тези периоди съпругът е пребивавал на територията на друга държава-членка. в) Периоди, които се вземат предвид при условията на букви а) и б), не следва да се вземат предвид, ако съвпадат с периодите, взети предвид за изчислението на задължително осигуряване на друга държава-членка, или ако съвпадат с периодите, по време на които въпросното лице е получавало пенсия съгласно това законодателство. Тези периоди, обаче, следва да бъдат взети предвид, ако годишният размер на въпросната пенсия е по-малък от половината от основния размер на социалната пенсия. 2. а) Независимо от разпоредбите на член 6, лица, които не са упражнявали трудова дейност срещу възнаграждение в една или повече държави-членки, имат право на датска социална пенсия, само ако са или са били постоянно пребиваващи на територията на Дания за период от най-малко три години, при спазване на възрастовите ограничения, предвидени в датското законодателство. По силата на член 4, член 7 не се прилага за датска социална пенсия, правото за която е било придобито от такива лица. б) Гореспоменатите разпоредби не се отнасят за правото на датска социална пенсия за членовете на семейството на лица, които упражняват или са упражнявали трудова дейност срещу възнаграждение в Дания, или за студенти или членовете на техните семейства. 3. Временното обезщетение за безработни лица, които са допуснати до ledighedsydelse (схема „гъвкава работа“) (Закон № 455 от 10 юни 1997 г.), е предмет на дял III, глава 6 на настоящия регламент. По отношение на безработните лица, които отиват в друга държава-членка, членове 64 и 65 ще се прилагат, ако за същата категория лица съответната държава-членка има сходни схеми за трудова заетост. 4. Когато бенефициерът на датска социална пенсия има право и на пенсия за преживяло лице в друга държава-членка, по отношение на датското законодателство двете пенсии следва да се разглеждат като обезщетения от един и същи вид по смисъла на член 53, параграф 1, при условие че лицето, чиито осигурителни периоди или периоди на пребиваване служат за основа за изчислението на пенсията за преживяло лице, е придобило и право на датска социална пенсия. Д. ГЕРМАНИЯ ▐ 1. Независимо от член 5, буква а) от регламентa и член 5, параграф 4, точка 1 от Sozialgesetzbuch VI (SGB VI) (том VI от Социалния кодекс) ▐, лице, което получава пълен размер на пенсия за старост съгласно законодателството на друга държава-членка, може да отправи искане за задължително осигуряване по линия на германската схема за пенсионно осигуряване. 2. Независимо от член 5, буква а) от настоящия регламент и член 7, параграфи 1 и 3 от SGB VI, лице, което е задължително осигурено в друга държава-членка или получава пенсия за старост съгласно законодателството на друга държава-членка, може да се включи в германската схема за доброволно осигуряване. 3. За целите на отпускане на парични обезщетения по силата на § 47(1) от SGB V, §47(1) от SGB VII и §200(2) от Reichsversicherungsordnung (държавната осигурителна схема), на застраховани лица, които живеят в друга държава-членка, германските осигурителни схеми изчисляват нетното заплащане, използвано при определянето на обезщетенията, сякаш осигуреното лице е живяло в Германия, освен ако осигуреното лице не поиска определянето да се извърши въз основа на нетното заплащане, което то получава в действителност. 4. Граждани на други държави-членки, чието място на пребиваване или обичайно местожителство е извън Германия и които отговарят на общите условия на германската схема за пенсионно осигуряване, могат да плащат доброволни вноски само ако за определено време в миналото са били доброволно или задължително осигурени в германската схема за пенсионно осигуряване; това се отнася и за лица без гражданство и за бежанци, чието място на пребиваване или обичайно местожителство е в друга държава-членка. 5. Pauschale Anrechnungszeit (фиксиран кредитен период), съгласно член 253 от SGB VI ║, следва да бъде определен изключително във връзка с германските периоди. 6. В случаите , в които за преизчисляването на пенсия е приложимо германското пенсионно законодателство в сила от 31 декември 1991 г., за признаване на германските Ersatzzeiten (заместващи периоди) се прилага само германското законодателство. 7. Германското законодателство, касаещо трудовите злополуки и професионалните заболявания, за които се полага компенсация съгласно закона, уреждащ чуждестранните пенсии и обезщетенията за осигурителните периоди, които се признават по закона, уреждащ чуждестранните пенсии в териториите, изброени в параграф 1, точки 2 и 3 от Bundesvertriebenengesetz (Закон за изселените лица и бежанците) продължава да се прилага в рамките на приложното поле на регламента, въпреки разпоредбите на параграф 2 от Fremdrentengesetz (Закон за чуждестранните пенсии). 8. При изчислението на теоретичния размер, посочен в член 52, параграф 1, буква б), подточка i) от настоящия регламент, за пенсионни схеми на свободните професии, компетентната институция взема за основа — по отношение на всяка от осигурителните години, завършени съгласно законодателството на друга държава-членка — правото на средна годишна пенсия, придобито за периода на членството в компетентната институция посредством плащането на вноски. Е. ЕСТОНИЯ За изчислението на обезщетение за родител, периоди на трудова заетост в държава-членка различна от Естония, се считат облагани със същия осреднен размер на социално-осигурителни данъци, каквито са били плащани през периодите на трудова заетост в Естония, като периодите се събират. Ако през съответната година лицето е било трудово заето само в друга държава-членка, изчислението на обезщетението се основава на осреднения размер на социално-осигурителни данъци, платени в Естония между съответната година и периода на майчинство. Ж. ГЪРЦИЯ 1. Закон № 1469/84 относно доброволното включване към схемата за пенсионно осигуряване за гръцки граждани и чуждестранни граждани от гръцки произход е приложим към граждани на други държави-членки, лица без гражданство и бежанци, когато заинтересованите лица, независимо от тяхното място на пребиваване или престой, за определено време в миналото са били задължително или доброволно включени в гръцката схема за пенсионно осигуряване. 2. Независимо от член 5, буква a) от настоящия регламент и член 34 от Закон № 1140/81, лице, което получава пенсия във връзка с трудова злополука или професионално заболяване въз основа на законодателството на друга държава-членка, може да поиска да бъде задължително осигурено въз основа на законодателството, прилагано от осигурителната схема в земеделието, до степента, в която лицето упражнява дейност, попадаща в обхвата на това законодателство. З. ИСПАНИЯ ▐ 1. За целите на изпълнението на член 52, параграф 1, буква б), подточка i) от настоящия регламент, годините, които не достигат на работника за доброволно или задължително пенсиониране съгласно посоченото в член 31, параграф 4 от консолидираната версия на Ley de Clases Pasivas del Estado (Закон за пенсионирането на държавните служители), се считат за години на държавна служба само ако към момента на събитието, във връзка с което се отпуска пенсия за инвалидност или наследствена пенсия, бенефициерът е бил осигурен чрез испанската специална схема за държавни служители ▐ или е извършвал приравнена към схемата дейност, или дейност, която, ако е била извършвана в Испания, би наложила неговото включване в предвидената от държавата специална схема за държавните служители, въоръжените сили или съдебната система. 2. а) Съгласно член 56, параграф 1, буква в), изчислението на теоретичното испанско обезщетение следва да се извършва въз основа на осигурителните вноски на лицето за годините, предхождащи плащането на последната вноска в испанската социално-осигурителна система. Когато при изчислението на основния размер на пенсията трябва да бъдат взети предвид осигурителни периоди и/или периоди на пребиваване съгласно законодателството на друга държава-членка, за изчислението на съответните периоди следва да бъде използвана най-близка по време до тези периоди осигурителна база в Испания, като се вземат под внимание промените в индекса на цените на дребно. ║ б) Размерът на получената пенсия следва да бъде увеличен с размера на увеличенията и ревалоризациите, изчислени за всяка следваща година за пенсиите от същия вид. 3. По смисъла на член 56 от настоящия регламент, периоди, завършени в други държави-членки, които трябва да бъдат изчислени в рамките на специалната схема за държавни служители, въоръжените сили и съдебната администрация, ще бъдат разглеждани по начина, по който се разглеждат най-близките по време периоди, завършени като държавен служител в Испания. 4. Допълнителните обезщетения за възраст, посочени във втората преходна разпоредба на Общия закон за социална сигурност, се отпускат на всички бенефициери по настоящия регламент, на чието име са направени вноски съгласно испанското законодателство преди 1 януари 1967 г.; не се допуска приравняване, чрез прилагане на член 5 от настоящия регламент, на осигурителни периоди, признати в друга държава-членка преди гореспоменатата дата, с такива, за които са направени вноски в Испания, единствено за настоящите цели. Съответстващата на 1 януари 1967 г. дата за специалната схема за моряци е 1 август 1970 г., а за специалната схема за социална сигурност за миньорите във въгледобива — 1 април 1969 г. И. ФРАНЦИЯ 1. Граждани на други държави-членки, чието място на пребиваване или обичайно местожителство е извън Франция, и които отговарят на общите условия на френската схема за пенсионно осигуряване, могат да плащат доброволни вноски в нея само ако за определено време в миналото са били доброволно или задължително осигурени във френската схема за пенсионно осигуряване; това се отнася и за лица без гражданство и за бежанци, чието място на пребиваване или обичайно местожителство е в друга държава-членка. 2. За лицата, пребиваващи във френските департаменти Haut-Rhin, Bas-Rhin или Moselle и получаващи обезщетения в натура съгласно членове 17, 24 или 26 от настоящия регламент, обезщетенията в натура, осигурени от името на институция на друга държава-членка, която е отговорна за поемане на разходите по тях, включват и обезщетения, осигурени от общата здравно-осигурителна схема и от задължителната допълнителна местна здравно-осигурителна схема на Alsace-Moselle. 3. За целите на приложението на глава 5 от дял III на настоящия регламент, френското законодателство се прилага за лица, които упражняват или са упражнявали трудова дейност като наети или самостоятелно заети лица и които са били осигурявани посредством основната схема(и) за осигуряване за старост или допълнителната пенсионна схема(и). Й. ИРЛАНДИЯ 1. Независимо от разпоредбите на член 21, параграф 2 и член 62 от настоящия регламент, за целите на изчислението на установените седмични доходи , които могат да се признаят на дадено осигурено лице за отпускане на обезщетение за болест или за безработица съгласно ирландското законодателство, на това осигурено лице се признава сума, равна на средния седмичен доход на заетите лица в съответната установена година , за всяка седмица дейност като заето лице съгласно законодателството на друга държава-членка ▐. 2. Когато се прилага член 46 от настоящия регламент , ако заинтересованото лице е неработоспособно, което е довело до инвалидност, докато лицето е подчинено на законодателството на друга държава-членка, Ирландия, по смисъла на дял 118, параграф 1, буква а) от Social Welfare Consolidation Act (Закон за консолидиране на социалнo подпомагане) от 2005 г. , взема предвид всякакви периоди във връзка с настъпилата вследствие на неработоспособността инвалидност, през които лицето би било считано за неработоспособно според ирландското законодателство. К. ИТАЛИЯ Няма ║ Л. КИПЪР За целите на прилагането на членове 6, 51 и 61, за периодите, започващи на или след 6 октомври 1980 г., осигурителната седмица, съгласно законодателството на Кипър, се определя като се раздели общият осигурителен доход за определен период на седмичния размер на основния осигурителен доход за съответната осигурителна година, при условие че така определеният брой седмици не бива да надхвърля броя на календарните седмици за съответния период. М. ЛАТВИЯ Няма ║ Н. ЛИТВА Няма ║ О. ЛЮКСЕМБУРГ Няма ║ П. УНГАРИЯ Няма ║ Р. МАЛТА Специални разпоредби за държавни служители: а) Единствено за целите на прилагане на член 49 и член 60 от настоящия регламент, лицата, заети съгласно Закона за въоръжените сили (гл. 220 от Законите на Малта), Закона за полицията (гл. 164 от Законите на Малта) и Закона за затворите (гл. 260 от Законите на Малта) се третират като държавни служители. б) пенсиите, които се изплащат съгласно горепосочените закони и съгласно Наредбата за пенсиите (гл. 93 от Законите на Малта), се считат за „специални схеми за държавни служители“ единствено за целите на член 1, буква д) от настоящия регламент . С. НИДЕРЛАНДИЯ 1. Здравно осигуряване а) По отношение на правото на обезщетения в натура съгласно нидерландското законодателство, за целите на прилагането на глави 1 и 2 от дял III на настоящия регламент, лица, имащи право на обезщетения в натура са: i) лица, които съгласно член 2 от Zorgverzekeringswet (Закон за здравното осигуряване) са задължени да се осигуряват здравно при осигурител, и ii) доколкото не попадат в обхвата на подточка i), членове на семейството на активен военен персонал, живеещи в друга държава-членка и лица, пребиваващи на територията на друга държава-членка, които съгласно регламента имат право на здравно осигуряване в държавата в която пребивават, като разноските се поемат от Нидерландия. б) Лицата по параграф 1, буква а), подточка i) трябва, в съответствие с разпоредбите на Zorgverzekeringswet (Закон за здравното осигуряване), да се осигурят при осигурител, а лицата по параграф 1, буква а), подточка ii) трябва да се регистрират към College voor zorgverzekeringen (Съвет за здравно осигуряване). в) Разпоредбите на Zorgverzekeringswet (Закон за здравното осигуряване) и Algemene Wet Bijzondere Ziektekosten ( Общ закон за осигуряване за извънредни медицински разходи) относно отговорността за плащане на осигурителни вноски се прилагат спрямо лицата по параграф 1, буква а) и членовете на техните семейства. По отношение на членовете на семействотo, осигурителните вноски║ се събират от лицето, което е титуляр на правото на здравни грижи, с изключение на членовете на семействата на военен персонал, живеещи в друга държава-членка, от които осигурителните вноски се събират пряко . г) Разпоредбите на Zorgverzekeringswet (Закон за здравното осигуряване), отнасящи се до късното осигуряване, в случай на късна регистрация в College voor zorgverzekeringen (Съвет за здравно осигуряване), следва да се прилагат mutatis mutandis по отношение на лицата по параграф 1, буква а), подточка ii). д) Лица, които по силата на законодателство на държава-членка различна от Нидерландия, имат право на обезщетения в натура и пребивават или временно се намират в Нидерландия, следва да имат право на обезщетения в натура, в съответствие с политиката на институцията по място на пребиваване или престой по отношение на осигурените лица в Нидерландия, като се вземат предвид член 11, параграфи 1, 2 и 3 и член 19, параграф 1 от Zorgverzekeringswet (Закон за здравното осигуряване), както и право на обезщетения в натура съгласно Algemene wet bijzondere ziektekosten (Закон за общо осигуряване срещу специални медицински разходи). е) За целите на членове 23—30, долуизброените обезщетения (освен пенсиите, обхванати от дял III, глави 4 и 5) се разглеждат като пенсии, дължими съгласно нидерландското законодателство: — пенсии, отпуснати съгласно Algemene burgerlijke pensioenwet от 6 януари 1966 г. (Закон за пенсиите на държавни служители и преживелите ги лица); — пенсии, отпуснати съгласно Algemene militaire pensioenwet от 6 октомври 1966 г. (Закон за пенсиите на военни служители и преживелите ги лица); — обезщетения за неработоспособност, отпуснати съгласно Wet arbeidsongeschiktheidsvoorziening militairen от 7 юни 1972 г. (Закон за обезщетенията за неработоспособност за военни служители); — пенсии, отпуснати съгласно закона от 15 февруари 1967 г. относно пенсиите на служители на NV Nederlandse Spoorwegen (Нидерландската железопътна компания) и преживелите ги лица (Spoorwegpensioenwet) (Закон за пенсии на служители на железниците); — пенсии, отпуснати съгласно Reglement Dienstvoorwaarden Nederlandse Spoorwegen (Регламент относно условията на заетост в Нидерландската железопътна компания); — обезщетения под формата на пенсия, отпуснати на лица, пенсионирани преди достигането на пенсионната възраст от 65 години, целящи да осигурят доход за бивши трудово заети лица в напреднала възраст, или обезщетения, предоставяни в случай на преждевременно напускане на пазара на труда, съобразно схема, създадена от държавата или въз основа на браншово споразумение относно лицата на възраст 55 години или повече; — обезщетения, отпуснати на военни и държавни служители по схема, приложима в случай на съкращение, надхвърлена възраст или предсрочно пенсиониране. ж) По смисъла на глави 1 и 2 от дял III от настоящия регламент, плащането без предварително искане, предвидено в нидерландската схема в случай на ограничено ползване на здравни услуги, се счита за парично обезщетение при болест. ▐ 2. Прилагане на Algemene Ouderdomswet (AOW) (║ Закон за общо осигуряване за старост) а) Намаляването по член 13, параграф 1 от ║AOW ║ не се прилага за календарните години преди 1 януари 1957 г., през които получател, който не отговоря на изискванията, съгласно които съответните години се считат за осигурителни периоди: — е пребивавал в Нидерландия в периода между 15 и 65-годишна възраст, или — по време на пребиваването си в друга държава-членка е работил в Нидерландия за работодател със седалище в Нидерландия, или — е работил в друга държава-членка през периоди, които се считат за осигурителни периоди съгласно системата за социално осигуряване в Нидерландия. Чрез дерогация от член 7 от AOW, всеки пребивавал или работил в Нидерландия съгласно горепосочените условия само преди 1 януари 1957 г. ще бъде считан за имащ право на пенсия. б) Намаляването по член 13, параграф 1 от AOW не се прилага за календарни години преди 2 август 1989 г., през които лице на възраст между 15 и 65 години, което е или е било женено/омъжено, не е осигурено съгласно горепосоченото законодателство, докато е пребивавало на територията на държава-членка, различна от Нидерландия, ако тези календарни години съвпадат с осигурителни периоди, завършени от съпруга на въпросното лице, съгласно това законодателство, или съвпадат с календарни години, които се вземат предвид в съответствие с параграф 2, буква а), при условие че през това време бракът продължава. Чрез дерогация от член 7 от AOW, такова лице се счита за имащо право на пенсия. в) Намаляването по член 13, параграф 2 от AOW не се прилага за календарни години преди 1 януари 1957 г., през които съпругът на пенсионера не отговаря на изискванията за зачитане на години за осигурителни периоди и: — е пребивавал в Нидерландия в периода между 15 и 65-годишна възраст, или — по време на пребиваването си в друга държава-членка е работил в Нидерландия за работодател със седалище в Нидерландия, или — е работил в друга държава-членка през периоди, които се считат за осигурителни съгласно системата за социално осигуряване в Нидерландия. г) Намаляването по член 13, параграф 2 от AOW не се прилага за календарни години преди 2 август 1989 г., през които съпруг на пенсионер на възраст между 15 и 65 години, пребиваващ на територията на държава-членка, различна от Нидерландия, не е осигурен съгласно посоченото законодателство, ако тези календарни години съвпадат с осигурителни периоди, завършени от пенсионера, съгласно това законодателство, или съвпадат с календарни години, които трябва да се вземат предвид съгласно параграф 2, буква а), при условие че през това време бракът продължава. д) Параграф 2, букви а), б), в) и г) не се прилагат за периоди, които съвпадат с: — периоди, които може да се вземат предвид за изчисляването на пенсионните права съгласно законодателството за осигуряване за старост в държава-членка, различна от Нидерландия, или — периоди, за които заинтересованото лице е получило пенсия за старост съгласно това законодателство. Периоди на доброволно осигуряване съгласно системата на друга държава-членка не се вземат предвид по смисъла на настоящата разпоредба. е) Параграф 2, букви а), б), в) и г) се прилагат, само ако заинтересованото лице е пребивавало в една или повече държави-членки в продължение на шест години след навършване на 59-годишна възраст и само за времето, през което лицето пребивава в една от съответните държави-членки. ж) Чрез дерогация от глава IV от AOW, всеки пребиваващ в държава-членка, различна от Нидерландия, чийто съпруг е осигурен по схема за задължително осигуряване съгласно съответното законодателство, има право на доброволно осигуряване съгласно това законодателство за периоди, през които съпругът е задължително осигурен. Това право няма да бъде прекратено в случаите, когато задължителното осигуряване на съпруга е прекратено поради смърт и когато преживелият съпруг получава само пенсия съгласно Algemene nabestaandenwet (║ Общ закон за преживели лица на издръжка). Във всеки случай, правото на доброволно осигуряване се прекратява на датата, на която лицето навърши 65 години. Размерът на вноската за доброволно осигуряване се определя съгласно разпоредбите, свързани с определянето на размера на вноската за доброволно осигуряване в рамките на AOW. Обаче, ако доброволното осигуряване следва осигурителен период по параграф 2, буква б), вноската се определя съгласно разпоредбите, свързани с определянето на размера на вноската за задължително осигуряване в рамките на AOW, като доходът, който трябва да се вземе предвид, се счита за придобит в Нидерландия. з) Правата по параграф 2, буква ж) не се предоставят на лица, осигурени съгласно законодателството на друга държава-членка относно пенсии или помощи за преживели лица на издръжка. и) Всяко лице, което иска да получи достъп до доброволно осигуряване съгласно параграф 2, буква ж), следва да подаде заявление до Sociale Verzekeringsbank (Банка за социално осигуряване) не по-късно от една година след датата, на която са изпълнени изискванията за достъп. й) По смисъла на член 52, параграф 1, буква б), само осигурителни периоди, завършени съгласно AOW след 15-годишна възраст, се вземат предвид като осигурителни периоди. 3. Прилагане на Algemene nabestaandenwet (ANW) (║ Общ закон за осигуряването на преживелите наследници) ▐ а) Когато преживелият съпруг има право на пенсия за наследници съгласно ANW, в съответствие с член 51, параграф 3 тази пенсия се изчислява съобразно член 52, параграф 1, буква б) от настоящия регламент . За прилагането на тези разпоредби, осигурителни периоди преди 1 октомври 1959 г. също се считат за осигурителни периоди, завършени съгласно нидерландското законодателство, ако по време на тези периоди осигуреното лице, след достигане на 15-годишна възраст: — е пребивавало в Нидерландия, или — по време на пребиваването си в друга държава-членка е работило в Нидерландия за работодател със седалище в Нидерландия, или — е работило в друга държава-членка по време на периоди, които се считат за осигурителни съгласно системата за социално осигуряване на Нидерландия. б) Не се вземат предвид периодите, които се вземат предвид съгласно параграф 3, буква б), които съвпадат с периоди на задължително осигуряване, завършени съгласно законодателството на друга държава-членка за осигуряване на пенсии на преживели лица. в) По смисъла на член 52, параграф 1, буква б), само осигурителни периоди, завършени съгласно нидерландското законодателство след навършване на 15-годишна възраст, се вземат предвид като осигурителни периоди. г) Чрез дерогация от член 63а, параграф 1 от ANW, лице, пребиваващо в държава-членка, различна от Нидерландия, чийто съпруг е задължително осигурен съгласно ANW, има право на доброволно осигуряване съгласно това законодателство, при условие че осигуряването е започнало преди … (1), но само за периоди, през които съпругът е задължително осигурен. Това право се прекратява, считано от датата на прекратяване на задължителното осигуряване на съпруга съгласно ANW, освен ако последното не е прекратено поради смърт на съпруга и когато преживялото лице получава пенсия само съгласно ANW. Във всеки случай, правото на доброволно осигуряване се прекратява на датата, на която лицето достига 65-годишна възраст. Размерът на вноската за доброволно осигуряване се определя съгласно разпоредбите, свързани с определянето на размера на вноски за доброволно осигуряване в рамките на ANW. Обаче, ако доброволното осигуряване следва период на осигуряване по параграф 2, буква б), вноската се определя съгласно разпоредбите, свързани с определянето на вноски за задължително осигуряване съгласно ANW, като доходът, който трябва да се вземе предвид, се счита за придобит в Нидерландия. 4. Прилагане на нидерландското законодателство относно неработоспособността ▐ а) Ако, съгласно член 51, параграф 3 от настоящия регламент , заинтересованото лице има право на обезщетение за инвалидност в Нидерландия, сумата, посочена в член 51, параграф 1, буква б) за изчисляване размера на това обезщетение, се определя: i) в случаите, когато преди настъпване на неработоспособността лицето последно е упражнявало дейност като заето лице по смисъла на член 1, буква а): — в съответствие с разпоредбите на Wet op arbeidsongeschiktheidsverzekering (WAO) (Закон за осигуряване срещу неработоспособност), ако неработоспособността е настъпила преди 1 януари 2004 г., или — в съответствие с разпоредбите на Wet Werk en inkomen naar arbeidsvermogen (WIA) (Закон относно работа и възнаграждение според трудовата дееспособност), ако неработоспособността е настъпила на 1 януари 2004 г. или след тази дата; ii) в случаите, когато преди настъпване на неработоспособността заинтересованото лице последно е упражнявало дейност като самостоятелно заето лице по смисъла на член 1, параграф б), в съответствие с разпоредбите на Wetarbeidsongeschiktheidsverzekering zelfstandigen ( WAZ ) (Закон за осигуряване срещу неработоспособност при самостоятелно заети лица), ако неработоспособността е настъпила преди 1 август 2004 г. б) При изчисляване на обезщетенията съгласно WAO, WIA или WAZ, нидерландските институции вземат предвид: — периодите на платена заетост и периоди, считани като такива, завършени в Нидерландия преди 1 юли 1967 г.; — осигурителните периоди, завършени съгласно WAO; — осигурителните периоди, завършени от заинтересованото лице след 15-годишната му възраст, съгласно Algemene Arbeidsongeschiktheidswet AAW (Общ закон относно неработоспособността) , доколкото те не съвпадат с осигурителни периоди, завършени съгласно WAO; — осигурителните периоди, завършени съгласно WAZ; — осигурителните периоди, завършени съгласно WIA. ▐ Т. АВСТРИЯ 1. За целите на придобиване на периоди за пенсионно осигуряване, посещаването на училище или аналогично учебно заведение в друга държава-членка се счита за равностойно на посещаване на училище или учебно заведение съгласно членове 227(1)(1) и 228(1)(3) от Allgemeines Sozialversicherungsgesetz (ASVG) (Федерален закон за социалното осигуряване), член 116(7) от Gewerbliches Sozialversicherungsgesetz (GSVG) (Федерален закон за социалното осигуряване на лицата, заети в сферата на търговията) и член 107(7) от Bauern-Sozialversicherungsgesetz (BSVG) (Федерален закон за социалното осигуряване на селскостопанските работници), когато заинтересованото лице в някакъв период от време е било подчинено на австрийското законодателство поради това, че е упражнявало дейност като заето или самостоятелно заето лице, и са платени специалните вноски , предвидени в член 227(3) от ASVG, член 116(9) от GSVG и член 107(9) от BSGV за закупуване на такива образователни периоди . ▐ 2. За изчисляването на размера на пропорционалното обезщетение по член 52, параграф 1, буква б), специалните добавки за осигурителни вноски за допълнително осигуряване и допълнителното обезщетение за миньори съгласно австрийското законодателство не се вземат предвид. В тези случаи, пропорционалното обезщетение, изчислено без тези осигурителни вноски, ако е целесъобразно, се увеличава с размера на ненамалените специални добавки за осигурителни вноски за допълнително осигуряване и допълнителното обезщетение за миньори. 3. Когато по член 6 заместващи периоди съгласно австрийската схема за пенсионно осигуряване са завършени, но не могат да формират база за изчисления по членове 238 и 239 от ║ASVG ║, членове 122 и 123 от ║GSVG ║ и членове 113 и 114 от ║BSVG ║, се използва базата за изчисления относно периоди на гледане на малко дете по член 239 от ASVG, член 123 от GSVG и член 114 от BSVG. ▐ У. ПОЛША. Няма ║ Ф. ПОРТУГАЛИЯ Няма ║ Х. РУМЪНИЯ Няма Ц. СЛОВЕНИЯ Няма ║ Ч. СЛОВАКИЯ Няма ║ Ш. ФИНЛАНДИЯ ▐ 1. За целите на установяване на право на и изчисляване на размера на финландската национална пенсия съгласно членове от 52 до 54, пенсии, придобити съгласно законодателството на друга държава-членка, се третират по същия начин както пенсии, придобити съгласно финландското законодателство. 2. При прилагането на член 52, параграф 1, буква б), подточка i) за изчисляването на доходите за начисления период съгласно финландското законодателство относно свързаните с дохода пенсии, когато лице има периоди на пенсионно осигуряване, базирани върху дейност като наето или самостоятелно заето лице в друга държава-членка за част от изискуемия осигурителен период съобразно финландското законодателство, доходите за начисления период следва да бъдат равностойни на сумата от доходите, придобити по време на частта на изискуемия осигурителен период, завършена във Финландия, разделени на броя на месеците, за които е имало осигурителни периоди във Финландия през изискуемия осигурителен период. Щ. ШВЕЦИЯ 1. Когато надбавки за отглеждане на малко дете се изплащат съгласно разпоредбите в член 67 на неработещ член от семейството, тези надбавки се изплащат на ниво, съответстващо на основното или най-ниското ниво. 2. За целите на изчисление на помощите за отпуск за отглеждане на дете съгласно глава 4, параграф 6 от Lag (1962:381) om allmän försäkring (Закон за националното осигуряване), за лица, които имат право на подобни помощи, въз основа на работна заплата, се прилага следното: За родител, чийто доход, генериращ обезщетение за болест, се изчислява въз основа на дохода, придобит от трудова заетост в Швеция, изискването за това да е бил осигурен за обезщетение за болест над минималното ниво в продължение на поне 240 последователни дни, предхождащи раждането на детето, е удовлетворено в случай, че по време на посочения период родителят е имал доход от трудова заетост в друга държава-членка, съответстващ на осигуряване над минималното ниво. 3. Разпоредбите в настоящия регламент относно сумирането на осигурителни периоди и периоди на пребиваване не се прилагат към преходните разпоредби в шведското законодателство относно правото на гарантирана пенсия за лица, родени през или преди 1937 г., които са пребивавали в Швеция за определен период от време преди да подадат заявление за пенсия (Закон 2000:798). 4. За изчисляване на условен доход при определяне на обвързаните с дохода обезщетения при болест и безработица съгласно глава 8 от Lag (1962:381) om allmän försäkrings (Закон за националното осигуряване), се прилага следното: а) когато осигуреното лице, през изискуемия осигурителен период, е било подчинено на законодателството на една или повече други държави-членки поради дейност като заето или самостоятелно заето лице, доходът в съответните държава(и)-членка(и) се приравнява към средния брутен доход на осигуреното лице в Швеция за завършената в Швеция част от изискуемия осигурителен период ║, изчислен като доходите в Швеция се разделят на броя на годините , през които тези доходи са се натрупали; б) когато обезщетенията са изчислени по член 46 и дадени лица не са осигурени в Швеция, изискуемият осигурителен период се определя съгласно глава 8, параграфи 2 и 8 от горепосочения закон така, както ако заинтересованото лице е било осигурено в Швеция. Ако през този период заинтересованото лице няма генериращ пенсия доход съгласно Закона за обвързаната с доходите пенсия за старост (1998:674), се допуска изискуемият осигурителен период║ да тече от най-ранния момент, в който осигуреното лице е придобило доходи от трудова дейност в Швеция. 5. а) За изчисляване на условен пенсионен доход за обвързана с дохода пенсия за наследници (Закон 2000:461), ако не са удовлетворени изискванията за право на пенсия съгласно шведското законодателство по отношение на най- малко три от петте календарни години, непосредствено предхождащи смъртта на осигуреното лице (изискуем осигурителен период) ║, се взема предвид и осигурителния стаж, придобит в други държави-членки така, както ако║ са били завършени в Швеция. Осигурителни периоди в други държави-членки се считат за базирани върху средната пенсионна основа в Швеция. Ако заинтересованото лице има само една година с пенсионна основа в Швеция, всеки осигурителен период в друга държава-членка се счита за период със същата основа. б) За изчисляването на фиктивни пенсионни точки за пенсии на овдовели лица, свързани със смърт, настъпила на или след 1 януари 2003 г., ако изискванията за пенсионни точки в шведското законодателство по отношение на най-малко две от четирите години, непосредствено предхождащи смъртта на осигуреното лице (изискуем осигурителен период), не са удовлетворени и осигурителните периоди са завършени в друга държава-членка по време на изискуемия осигурителен период, тези години се считат като основани на същите пенсионни точки, както шведската осигурителна година. ЩА. ОБЕДИНЕНО КРАЛСТВО 1. Съгласно законодателството на Обединеното кралство, лице има право на пенсия за прослужено време, ако: а) осигурителните вноски, направени от бивш съпруг, се вземат предвид, както ако са осигурителни вноски, направени от самото лице; или б) съответните изисквания за осигурителните вноски са удовлетворени от съпруга или бившия съпруг на лицето, тогава, при условие че, във всеки от случаите, съпругът или бившият съпруг упражнява или е упражнявал дейност като наето или самостоятелно заето лице и е бил подчинен на законодателството на две или повече държави-членки, разпоредбите в глава 5 от дял III на настоящия регламент се прилагат за установяването на права съгласно законодателството на Обединеното кралство. В този случай, позовавания в глава 5 на „осигурителни периоди“ се тълкуват като позовавания на осигурителни периоди, завършени от: i) съпруг или бивш съпруг, когато искане е предявено от: — омъжена жена; или — лице, чийто брак е приключил поради причина, различна от смъртта на съпруга, или ii) бивш съпруг, когато искане е предявено от: — вдовец, който непосредствено преди пенсионна възраст няма право на надбавки за овдовял родител; или — вдовица, която непосредствено преди пенсионна възраст няма право на надбавки за овдовяла майка, овдовял родител или пенсия за вдовица, или която единствено има право на „основаваща се на възрастта пенсия за вдовица“, изчислена съгласно член 52, параграф 1, буква б), и за тази цел „основаваща се на възрастта пенсия за вдовица“ означава пенсия за вдовица, платима в намален размер, съгласно раздел 39(4) от Закон за вноските и обезщетенията за социална сигурност (Social Security Contributions and Benefits Act) от 1992 г. 2. За целите на прилагането на член 6 от настоящия регламент към разпоредбите относно правото на помощи за придружител, помощи за лица, полагащи грижи за лица с увреждания и помощи за издръжка на лица с увреждания, завършени периоди на заетост, самостоятелна заетост или пребиваване на територията на държава-членка, различна от Обединеното кралство, се вземат предвид дотолкова, доколкото това е необходимо за удовлетворяване на изискванията за периоди на присъствие в Обединеното кралство преди деня, в който възниква правото на такова обезщетение. 3. За целите на член 7 от настоящия регламент, в случай на парични обезщетения за инвалидност, за старост или за наследници, пенсии за трудови злополуки или професионални заболявания и помощи при смърт, по отношение на всеки бенефициер, подчиняващ се на законодателството на Обединеното кралство, който пребивава на територията на друга държава-членка, се счита, че по времето на този престой е пребивавал на територията на другата държава-членка . 4. Когато се прилага член 46, ако заинтересованото лице е неработоспособно, което е довело до инвалидност, докато лицето е било подчинено на законодателството на друга държава-членка, Обединеното кралство, по смисъла на раздел 30 А (5) от Закона за вноските и обезщетенията за социална сигурност (Social Security Contributions and Benefits Act) от 1992 г., взема предвид всякакви периоди, през които заинтересованото лице е получавало поради неработоспособност: а) парични обезщетения за болест или възнаграждение или заплата, б) обезщетения по смисъла на глави 4 и 5 от дял III, изплащани поради последвалата неработоспособността инвалидност, съгласно законодателството на другата държава-членка, както ако са периоди на изплащане на обезщетение за временна неработоспособност, съгласно секции 30 А (1)-(4) от Закона за вноските и обезщетенията за социална сигурност (Social Security Contributions and Benefits Act) от 1992 г. 5. При прилагането на член 46 се вземат предвид само периоди, през които лицето е било неработоспособно по смисъла на законодателството на Обединеното кралство. 6. а) За изчисляване на фактора доходи с цел да се установи право на обезщетение съгласно законодателството на Обединеното кралство, за всяка седмица на заетост като наето лице съгласно законодателството на друга държава-членка, която е започнала по време на съответната данъчна година по смисъла на законодателството на Обединеното кралство, заинтересованото лице се счита за внесло осигурителни вноски като получаващо доходи наето лице, или за него се счита, че има доходи, върху които са направени осигурителни вноски, на базата на доходи, равностойни на две трети от горната граница на доходите за съответната година. б) По смисъла на член 52, параграф 1, буква б), подточка ii): i) за всяка данъчна година, започваща на или след 6 април 1975 г., лице, упражняващо дейност като наето лице, има завършен осигурителен период, трудов стаж или период на пребиваване изключително в държава-членка, различна от Обединеното кралство, и прилагането на ║параграф 6, точка 1 води до отчитането на тази година като релевантна година съгласно законодателството на Обединеното кралство по смисъла на член 52, параграф 1, буква б), подточка i), лицето се счита за осигурено за 52 седмици през съответната година в дадената държава-членка; ii) всяка данъчна година, започваща на или след 6 април 1975 г., не се счита за релевантна година съгласно законодателството на Обединеното кралство, по смисъла на член 52, параграф 1, буква б), подточка i) и не се зачитат никакви осигурителни периоди, трудов стаж или периоди на пребиваване, придобити през съответната година. в) За превръщане на фактор доходи в осигурителни периоди, факторът доходи, постигнат през съответната данъчна година, по смисъла на законодателството на Обединеното кралство, се разделя на минималния размер доходи за годината. Резултатът се изразява като цяло число, като остатъкът се пренебрегва. Така полученото число се счита за представящо броя на осигурителните седмици, придобити съгласно законодателството на Обединеното кралство през съответната година, при условие че такова число не надвишава броя на седмиците за съответната година, през които лицето е било подчинено на това законодателство.“